Bukedde Online - Ebibeera mu kuwunda embugo\nEbibeera mu kuwunda embugo\nMuyambe abantu abatalina mwasirizi na busobozi...\nOkwewunda mu mbugo: Obadde okimanyi nti ng’ogyeeko obuuma kale ziyite ppini ze bassa mu nnyindo, amatu ne ku kkundi, waliwo abeewunda ne baziteeka ‘egindi’ manya mu mbugo!\nBano nno nabo kubeera kusiba mutima kuba kubeeramu okubafumita ku balongo oba okukozesa ‘pisitoni’ okubassaamu ppini oba akaweta. Obulumi obuwerekera bubeeramu okumira eddagala erikkakkanya n’okunyigayo n’amazi agookya nga galimu n’otunnyo obutatana so ng’abalala babagamba nti omusulo gwe bafuuyisa nagwo gukola ng’eddagala.\nAbawala bagamba nti kino bakikola kusanyusa basajja baabwe abaagala ennyo okubatunuulira nga bali bukunya mu kisenge, nga batera okubasaba babatambuliremu ssaako ne zi selfi e z’omu mbugo ze babaweereza.\nWabula yadde abawala oba abakazi bakola bino byonna nga beewunda abasajja abamu olulaba akaweta kano mu mbugo kabawa ekifaananyi kirala! Abamu bamulaba nga malaaya ate abalala ne beefumitiriza engeri gye baamufumita okukassaayo kuba ebintu nga bino bitera kukolebwa basajja abalina emitima egitatya kufumita abakazi mu mbugo.\nMercy omu ku bawala abadigize agamba nti akaweta kamusumulula ng’atuuse ku musajja amanyi okugwa ebbakuli kuba bw’akanuunako n’abeera ng’akasika empolampola kamwongera obuswandi olwo ttaapu ne ziyiwa.\nOkuzza obuggya abalongo. Obadde okimanyi nti abalongo ba mukyala wo beeveera buli lukya ng’era akola kyonna ekisoboka okubasika mu sayizi eyo gy’olaba era gy’otenda.\nOmukyala buli lw’ava mu nsonga oba okuzaala abalongo be bayimpawalamu ng’alina okuddamu n’abasika buto ngera bino byonna abikolera mu bulumi.\nKino bakikola lwa kunyumisa kigwo kya mu kisenge wabula abasajja batono abasiima olw’ebbugumu eribugiriza obuwoomi bye basangayo


Minisita Bakkabulindi asabye abeebikonde okutabagana\nMinisita w'Emizannyo,Charles Bakkabulindi asabye abaddukanya ebikonde mu ggwanga okutabagana basobole okubitwala mu maaso.\nMINISITA w’Emizannyo Charles Bakkabulindi asabye abakulembeze b’ebikonde mu ggwanga okukomya entalo ezisensedde omuzannyo kubanga ziguviiriddeko okusereba. Yabadde mu ttabamiruka w’ekibiina kya ‘Africa Boxing Union Convetion’ eyategekeddwa Uganda ku Hotel Africana.\nMinisita yawadde Salim Uhuru akulembera ekibiina kya Uganda Professional Boxing Council (UPBC) ne Moses Muhangi owa Uganda Boxing Federation ‘UBF’ ekiddukannya ebikonde by’abakyakayiga, balwane bwezizingirire bayimuse ebikonde, bisobole okudda ku maapu nga bwe gwali mu myaka egyayita.\n“Kya nnaku nti ebikonde kati tubimanyi ng’omuzannyo ogujjuddemu okusika omuguwa kuba tuwulira ababitwala mu kkooti, ekintu ekikyamu. Nsaba mmwe ababikulembera okulwana n’amaanyi entalo zino muzituule ku nfete,” Bakkabulindi bwe yagambye.\nPulezidenti w’ekibiina kya ABU ekitwala ebikonde mu Afrika, Houcine Hounchi yasabye amawanga 11 egeetabye mu ttabamiruka ono okukolera awamu okulaba nga ebikonde by’eyongera amaanyi mu Afrika.\nMaj.Gen Peter Elwelu eyakiiridde ssaabaddumizi w’eggye lya Uganda, David Muhoozi yasabye abakulembeze b’ebikonde okukola buli kisoboka okuddamu okubyagaaza abawagizi.\n(Fred Kisekka ne Silvano Kibuuka)


Bukedde Online - Irene Namatovu amenye likodi ku Obligato\nBbomu etulise n'esattiza ab'e Mukono\nIrene Namtovu ne bba Geofrey Lutaaya nga baanyusa abantu mu concert ya Baby Gal nsambira nnyuma eggulo ku club Obligato\nIRENE Namatovu akubye Club Obligatto n’amenyawo likodi ya Chris Evans eya 2012 bwe baagobye abantu mu kifo ekyo nga kijjudde olwa konsati ya Baby Gal mu Nsambira nyuma nga jjanzi ebaddewo mu kiro ekikeeseza olwaleero.\nNamatovu yatandise okuyimba ku ssaawa nnya ez’ekiro nga yatandise n’oluyimba lwa Mukama webale bwe yabadde mu kiteeteeyi ekya maruuni ekimasamasa nga kiwanvu nga n’okumutega kimutega era olwagyeyo omutwe abantu ne bamulabako enduulu n’etandikirawo.\nOlwo abayimbi abato mu bbandi ye ne bba, Geoffrey Lutaaya baabadde baatandise dda okuyimba okuva ku ssaawa bbiri ez’ekiro era nga nabo baasanyusizza abantu abaabafuuye ssente na ddala okuva eri Seeka Umar omulombi w’edduwa e Nansana n’abalala.\nKu ssaawa ttaano, Lutaaya yegasse ku Namatovu ne bayimba Baby gal wano abantu we baagwiridde eddalu kyokka ng’ebyembi tebalina bwe bazina olw’ekifo okukwatirira abantu abangi.\nLutaaya yasigadde ku sitegi Namatovu n’addayo okukyusa engoye era yakomeddewo mu kiteeteeyi ekya kyenvu nga kimpi olwo ate ekibbiitu ne kisitula buto.\nYavudde ku sitegi David Lutalo, B2C, Rema Namakula n’abayimbi abalala ne bayimba olwo Namatovu n’akomawo ku ssaawa ttaano n’ekitundu n’ayimba Kuzaalakujaagaana n’azzaako Nsambiranyuma ekintu ne bakiggala ku ssaawa mukaaga gwenyini.\nMu April wa 2012, Chris Evans yategeka konsati ku lunaku lwe lumu ne Jose Chameleone eyali e Lugogo ekyaletera Chris okukaabirira abantu nti Chameleone w’amaanyi ate amutaddeko ekivvulu olwo abantu ne beyiwa mu bivvulu byombi era ku Obligatto baabagoba na bugobi era likodi eyo ebadde tevangawo.


Emirundi egisinga omwana bwe yeggya ku mabeere, wabaawo ensonga ebeera emuleetedde okugavaako, oluusi buba bulwadde oba nga ggwe nga maama okyusizza mu ndya, noolwekyo omusawo okubirizibwa okudduka n’ogenda ew’omusawo omukugu n’amukebera.\nDr. Sabrina Kitaka, omusawo w’abaana mu ddwaaliro ekkulu e Mulago agamba nti, omwana asobola okugaana okuyonka kubanga abeera abuzaabuzibwa enwyanto.\n“Olwaleero omwana bw’omuweera amata ku ccupa, ate enkya n’omuyonsa, asobola okugaana okuyonka kubanga abuuzaabuzibwa. Ekirala eccupa eyiwa amata mangi okusinga enywanto gy’alina okusika ekimukyayisa okuyonka,” Kitaka bw’agamba.\nOmwana ayinza okuba ng’alina alaje, nga bw’ayonka amabeere gamulwaza.\nDr. Margaret Nakakeeto, omukugu mu bikwata ku baana ku minisitule y’ebyobulamu agamba nti, omwana okugaana okuyonka oluusi amabeere gabeera gabulamu ekirungo kya ‘lactose’ ng’ono ye sukaali asangibwa mu mabeere.\nEbbeere bwe libulamu ekiwoomereze kya sukaali, omwana oluusi awalirizibwa okugaana okuyonka,” Nakakeeto bw’agamba.\nDr. Victoria Nakibuuka, omusawo w’abaana mu ddwaaliro e Nsambya agamba nti, abaana abazaalibwa ng’emimwa gyabwe giriko obulemu nabo bakyawa okuyonka era omuzadde alina okugenda ew’omusawo omukugu n’amutereeza ng’akyali muto.\n“Obuzibu obuliwo buli nti, abazadde ennaku zino tebakyafaayo ku baana baabwe ekibaviirako obutamanya mwana bw’aba yasiibye n’okumanya obuzibu bw’alina ku mubiri gwe,” Nakibuuka bw’agamba.\nObutamanya kuyonsa mwana bulungi nakyo kimuleetera okuva ku mabeere amangu, kuba akaluubirirwa okufunamu ky’ayagala mu mirembe, ekivaamu nga yeekyawa ng’abivaako.\nOkuyonsa abaana ne batakkuta nakyo kibaviirako okukyawa okuyonka kubanga buli lw’atafuna ky’ayagala alowooza nti toyagala anywe, noolwekyo asalawo agaane okuyonka otere omuwe ebimukkusa.\nAbaana abazaalibwa nga tebatuuse batera okugaana okuyonka. Noolwekyo okubirizibwa okukamula amabeere omwana oyo n’omuweera mu lupiira oluyisibwa mu nnyindo n’asobola okukkuta.


Bukedde Online - Poliisi eyongedde omuyigo ku bafera ne bamansa ssente\nAbagambibwa okubba Abachina e Nkoowe baziddwaayo e Kigo.\nEmbeera ya Ppaaka Enkadde: Okw'enkuba toyita.\nOlutalo lwa Ssennyonga ne Kakande lunyiinyitidde\nKabushenga asiimye KCCA FC\nPoliisi eyongedde omuyigo ku bafera ne bamansa ssente\nAba NRM e Kawempe bakkukkulumidde Museveni...\nMayanja amize Ssaalongo n'omuyizi wa S2\nAdded 24th November 2018\nEbitongole byokwerinda byongedde amaanyi mu kukwata abafere ababba Abazungu mu ddiiru za zaabu, olumala ne bamansa ssente. Mu bikwekweto bino mwe bayooledde abakulira, Hajji Baker nga mu kiseera kino akuumirwa Kireka ng’okubuuliriza bwe kugenda mu maaso. Hajji Baker yakwatiddwa ennaku ssatu emabega nga yali yakwatibwako kyokka n’agaana okuddayo okweyanjula ku poliisi.\nEnsonda mu poliisi zaategeezezza nti Hajji Baker y’akulira ekikoosi ky’abafere ekibba Abazungu nti kyokka ye obutafaananako n’abavubuka abamansa ssente nga bamaze okufera, abeera mu bulamu bwa kimpowooze era ofiisi ze ziri Kololo gy’asinziira okukola emirimu gye. Avuga emmotoka za bbeeyi era alina ebyobugagga eby’enjawulo mu Kampala n’emiriraano. Agamu ku mayumba ge gasangibwa mu Kansanga.\nAbamu ku battuunka n’emisango gy’obufere Omugagga SK Mbuga n’okutuusa kati akyakuumirwa mu kkomera e Dubai nga kigambibwa nti yafera Omuzungu okuva e Sweden. Omuzungu ono ng’amannya ge ye, Sten Heinsoo 71, yanyagibwa obuwumbi 23, ng’omusango gwe gwasibya SK Mbuga.\nMunnayuganda omulala Abraham Luzzi naye gyebuvuddeko yaggalirwa mu kkomera e Dubai nga bamulumiriza nti yaggya ku Muzungu ensimbi eziri mu bukadde ng’amusuubizza okumuguza zaabu nti kyokka yali amufera.Wiiki eno, poliisi yazingizza omuvubuka eyeeyita Don Nasser kyokka ng’amannya ge amatuufu ye Nasser Nduhukire n’emukwata oluvannyuma lw’okufera Omumerika Johny Hill doola 700,000 ng’amusuubizza okumuguza zaabu kyataakola.\nENGERI ABAFERE GYE BALUKA DDIIRU NE BABBA ABAZUNGU\nEkisooka, ddiiru zino zibeeramu abantu abawerako omuli, abaserikale abayamba ku bafere bano okuva mu buzibu singa baba bakwatiddwa. Abafere bwe baziga Omuzungu alina ssente, basooka kumutega muwala, ng’omuwala ono omulimu gwe omukulu kuketta musajja ono n’amannya ssente zaalina olwo n’ajja n’ababuulira ne batandika okupanga.\nEky’okulabirako, mu musango gwa SK Mbuga, muka Mbuga yennyini, Jalia Birungi ye yakozesebwa n’asendasenda Omuzungu okumumatiza nga Mbuga bw’asuubula zaabu era gye byakkira nga Omuzungu abbiddwa obuwumbi bw’ensimbi 23.\nMu musango oguliwo ogwakwasizza Don Nasser, omukazi Mastullah Mutaasa ye yayanjulira Omumerika Don Nasser nga bw’ali omusuubuzi wa zaabu era ddiiru n’etandikira awo era gye byaggweera, nga Omuzungu bamubbye.\nAbakazi abakozesebwa bamatiza Abazungu ku bikwata ku zaabu wa Afrika gwe boogerako ng’ali ku layisi ennyo bw’ogeraageranya n’ow’amawanga amalala era kino kiwaliriza Omuzungu eyazze ng’ayagala zaabu mutono okwongera ku bungi bw’agula kuba akibalamu ng’alaba afuna kiralu kyokka gyebikkira ng’abbiddwa.\nAbafere olumala okumatiza Omuzungi nti balina zaabu, batandika okumwefunza era wano batandika okuteekamu ssente ezaabwe okusooka, okugeza, Omuzungu bamuggya mu wooteeri gy’abadde asulamu ne bamufunira eyaabwe, bamutambuliza mu mmotoka zaabwe ez’ebbeeyi, n’okukakasa nti talina muntu mulala gw’ayogera naye okuggyako abo bokka abali mu ddiiru.\nEmirundi egisinga bano bamatiza Omuzungi nti zaabu bamuggya mu DRC Congo nti kyokka ebirombe gye bamusima biri mu bitundu omuli entalo era ne balaga obuzibu bwe bayitamu okutambuza zaabu ono okumutuusa mu Uganda.\nOkulaga obuzibu buno kiyamba abafere okutiisa Omuzungu obutabasaba kugenda Congo yeetuukireyo mu bifo gye bamuggya, era wano emirundi egisinga akakodyo kaabwe kano kabakolera kubanga Omuzungu ebbanga lyonna abeera mu wooteeri nakumutambuza mu bifo bisanyukirwamu.\nOkuviira ddala ku muntu akebera zaabu ono okukakasa oba mutuufu, bonna baba mu diiru era kuno bagattako eky’Omuzungu okumulamulira omuwendo omutono n’acamuka bw’ageraageranya n’amawanga ag’enjawulo gy’aba yalamuzaako edda wano alaba ng’amagoba akubisaamu ebiri n’asasula.\nMu nteeseganya ezibeerawo, abafere basooka kuleeta zaabu mutuufu era Abazungu bamukebera ne bakizuula nti mutuufu kyokka gwe babawa oluvannyuma bwe kiba nti bamubawadde, baba baamukyusizza nga babateereddemu mufu.\nEkiseera Omuzungu ky’amala ng’ali n’abafere bano bamulaga nti balina abanene be bakolagana nabo mu Gavumenti era oluusi babalaga obutambi oba ebifaananyi nga bali n’abakulu ng’abamanyi n’okubamatiza nti abakungu bano bakolagana nabo mu bizinensi, ekyongera Abazungu okubassaamu obwesige.\nEmirundi mingi Abazungu bano abajja wano okugula zaabu tebabeera na layisinsi zibakkiriza kumusubula era kye bakola, bwe bamala okusasula, nga bagenda e Dubai okulinda zaabu waabwe kyokka bakanda kulinda nga tebalaba wano we batandikira okutegeera nti bababbye.\nPoliisi eyogedde Vincent Ssekate, omwogezi w’ekitongole kya poliisi ekinoonyereza ku buzzi bw’emisango ne poliisi y’Ensi Yonna mu ggwanga (Interpol) yagambye nti; Abantu abagula zaabu bayite mu mitendera emituufu, era nga bateekeddwa kuyita mu minisitule y’ebyobugagga eby’omu ttaka ebalage abantu abatuufu abalina layisinsi ezibakkiriza okutunda zaabu mu Uganda.\nMmotoka za Nasser bazikutte Basoose kukwata mmotoka kika kya Cross- Country nnamba UBE 602H eno bagisanze mu Spear Motors e Nakawa gye yabadde agitutte okukola ‘savisi’.Bakute Rolls Royce eno bagisanze Buwate mu Kira divizoni nga baagisanze ne Jamir\nOmugagga SK Mbuga\nVJOj Isaac akubye oluyimba ne Longomba.lwe batuumye Sekemba\nAbafumbo bakwatiddwa lwa kutulugunya bbujje\nMbuga aggaliddwa mu kkomera ekkambwe\nAbraham Luzzi awangudde omusango gwa zaabu e Dubai\nAmagye gazzeemu okwata omufere wa zzaabu omulala\nAbagambibwa okubba Abachina e Nkoowe...\nABAVUBUKA abagambibwa okubbisa eryanyi nga bakozesa emmundu basimbiddwa mu maaso g’omulamuzi wa kkooti Enkulu etuula...\nEmbeera ya Ppaaka Enkadde: Okw'enkuba...\nEnkuba bw'etonnya Ppaaka enkadde fuula nga kiraalo kya nte!\nOlutalo lwa Ssennyonga ne Kakande...\nOMUSUMBA Jackson Ssennyonga aguze ekizimbe okumpi n'ekkanisa ya Nabbi Samuel Kakande ku bbiri e Mulago, embiranye...\n"Kino kigenda kumpaliriza okulaba emipiira gya KCCA nga ntandiika n'ogwa CAF Confederations Cup.\nMukyala w’omugagga Kiwanuka omukulu...\nEBYA famire ya Mohan Kiwanuka byongedde okulanda mukyala mukulu bwavuddeyo n’ata akaka ku muggya we gwalumiriza...


Bukedde Online - Gavt. ekkirizza ensobi ezaakolebwa mu kukyusa emyaka gya Pulezidenti\nGavt. ekkirizza ensobi ezaakolebwa mu kukyusa emyaka gya Pulezidenti\nAba LDU batandika mwezi gujja okukuuma ebyalo...\nAbachina boogedde Oluganda ne basomooza Bannayuganda...\nSSAABAWOLEREZA wa Gavumenti, William Byaruhanga akkirizza nti, okuggya ekkomo ku myaka gya Pulezidenti kyakolebwa mu bukyamu wabula n’asaba bisigale nga bwe biri mu nsobi eyo.\nLoodi Meeya Erias Lukwago ( ku ddyo), Radislus Rwakafuuzi (wakati) ne Ogala Wandera (ku kkono) mu kkooti e Kololo.\nByaruhanga yagambye nti, ensobi nnyingi ezaakolebwa mu bintu ebitali bimu olwo n’akkiriza nti byali tebisaanye kukolebwa nga bwe byakolebwa.\nYabadde mu kkooti Ensukkulumu e Kololo mu maaso g’abalamuzi omusanvu abawulira okujulira okwatekebwamu enjuyi ssatu nga ziwakanya ensala ya kkooti Etaputa Ssemateeka.\nKkooti eno yali esazeewo nti okuggya ekkomo mu myaka gya Pulezidenti tekulina buzibu bwonna.\nOludda lwa Gavumenti lwabadde luwa kkooti ensonga zaalwo kwe basinziira okugamba nti, etteeka lyakolebwa mu butuufu nga n’emitendera baagigoberera kyokka ate Byaruhanga yeekubye endobo n’akkirizia nti kituufu emitendera mingi egyabuukibwa Palamenti bwe yali ekola etteeka ssaako ne Pulezidenti okulissaako omukono.\nYadde yafubye okuwolereza etteeka lino, abalamuzi abaakulembeddwa Ssaabalamuzi Bart Katureebe baamutadde ku nninga annyonnyole kkooti oba ddala baagoberera amateeka n’emitendera emituufu.\nByaruhanga eyabadde atandise ensonga ze nga mugumu yatandise okusikatHajj. Ssebunnya tiramu n’okutegeeza nti, wadde waaliwo ensobi ne vvulugu mu kuyisa etteeka lino, lisagala ddungi era n’asaba balireke nga bwe liri.\nYayongedde n’ategeeza abalamuzi nti wadde ebbago lyatwalibwa ewa Pulezidenti n’alissaako omukono nga waliwo ebibulamu, ye (Byaruhanga ) takirabamu buzibu bwonna.\nByaruhanga yawagiddwa omumyuka we Mwesigwa Rukutana naye yategeezezza abalamuzi nti, etteeka lino tewali bwe lityoboola Ssemateeka wa 1995 ng’abaajulira bwe bagamba n’ayongerako nti kkooti eyasooka terina nsobi yonna gye yakola bwe yali ewa ensala yaayo mu musango guno ogwakazibwako erya 'Togikwatako'.\nRukutana yategeezezza nti ababaka bonna baaweebwa obudde obumala ne bagenda ne beebuuza ku bantu mu bitundu byabwe ku nsonga eno nga n’ebbaluwa ya poliisi eyawandiikibwa ASP Asuman Mugyeni ng’ebagaana okukuba enkuhhaana bangi ku babaka baagityoboola.\nYayangeddeko nti n’ebbaluwa Sipiika gye yawandiikira Pulezidenti ng’abuuza engeri amagye gye gaayingira Palamenti yakikola mu bukyamu kubanga yandibadde abeebuzaako nga ofiisi ya Ssaabawolereza wa Gavumenti.\nOludda lwa Gavumenti lwakiikiriddwa Byaruhanga, Rukutana, omuwabuzi wa Gavumenti ku mateeka Francis Atoke, Christine Kahwa, Martin Mwangusaha ne Phillip Muwakanya nga bonna baasabye kkooti ereke etteeka nga bwe liri waleme kubaawo kkomo ku myaka gya Pulezidenti.\nBano bategeezezza abalamuzi nti tewali nsobi yakolebwa mu kukyusa akawayiro 102(b) era okukakyusa tewali kusobya mu ssemateeka w’eggwanga n’enkola ya Ssemateeka, emitenderwa gyagobererwa bulungi, era byonna byakolebwa lwa bulungi bwa ggwanga lino.\nLukwago ne banne beegayiridde kkooti esazeemu etteeka lino kubanga ensonga za Gavumenti ze yawadde teziriimu ggumba.\nKatureebe n’abalamuzi abalala baategezezza nti essaawa yonna baakuwa ensala yaabwe.\nMuseveni awadde ekiragiro ekikambwe ku bagoba abantu ku ttaka!


Oluganda N’ammannya G’emwezi N’emyaaka – Uganda Today\nLwaaki Ogw'omukaaga Guyitibwa ssebo Aseka?\nChris KatoApril 5, 2022\nAbaganda Abedda baatuumanga ammannya ebintu n’ebifo nga basinziira ku nsoga eziwerako. Wulira bino akuleetedde lwaaki ogw’omukaaga guyitibwa Ssebo Aseka\nAmmannya g’ebiseera nga bwe biyitibwa mu Luganda.\nYear – Omwaaka, kino kigambo kya Luswayiri naye mu Luganda olwaffe lwennyini omwaka tuguyita – Ddaaza\nMonth – Mweezi, kino kigambo kya Luswayiri naye mu Luganda olwaffe lwennyini omweezi tuguyita – Zzooba\nWano Omuganda ow’edda weyatera nga okukkirira mu nnimiro n’atandika okukakkalabya ogwa kidima (enkumbi).\nWano omusana gwabanga gutandise okuwoomerera era nga amayanzi gabuuka gava wano gadda wali. Omuzungu bwe yaleeta Chai wano Omuganda we yanyweranga chai.\nWano Omuganda weyawummulirangako emmere emukke mu ntumbwe. Ekigendererwa ekirala kyabanga kwewala kutambula mu musana ogwe ebisolo ebikambwe n’emisota webisiingira okuba n’obukambwe obusukkiridde.\nWano omukazi Omuganda weyatandikiranga okutegeka ekyeggulo\nWano Omuganda weyaliiranga ekyeggulo.\nEdda amasiga gaaberanga ga mbaalebaale oba njaziyazi, kale nga galwaawo okuwola. Ekkiseera kino kyabalibwanga nga amasiga wegawolera.\nEkiseera kino enswa ensejjere mwezibuukira, era Omuganda anatta ensejjere, emisana yalinga ategese omumuli gwe ogw’okumulisa ensejjere nga zigwa mu nvubo.\nEkyeggulo – (supper) kino ky’ekigambo eky’Oluganda ekituufu okukozesa bw’oba otegeeza okulya emmere ey’akawuungeezi. Waliwo Abaganda abakozesa mu bukyamu ekigambo Ekyekiro nga baagala okutegeeza “Supper” oba emmere eriibwa akawuungeezi. Ekyo ekigambo kikyamu mu makulu ago era kiwemula.\nEkyekiro – Nnazzikuno (edda) ng’omusajja Omuganda bw’ava ku mboozi y’ekyoto, nga yeefubitika ensiisiraye era ng’agamba mukazi we nti: owange, kati katulye Ekyekiro; amakulu nti “Let’s play sex”. Kale nno bwekatakutaandanga n’okikubawo mulujjudde nti: Bannange mujje tulye Ekyekiro, oba nti: Gundi yatusaanze tulya ekyekiro!\nEbirime Eby'enva Ne Ebibala Mu Luganda N'olungereza\nAre Uganda's Perennial Political And Economic Scandals Plotted?


Engeri Gye Bavvuunulamu Ebitabo mu Nnimi Ezisukka mu 750\n“Oluusi kigambibwa nti tewali kintu kizibu nga kuvvuunula.”—“The Cambridge Encyclopedia of Language.”\nABAJULIRWA BA YAKUWA bwe baba tebannatandika mulimu gwa kuvvuunula basooka ne banoonyereza ku ebyo bye bagenda okuwandiika oluvannyuma ne babiwandiika. Ku mutendera guno, Ekitongole Ekikola ku by’Okuwandiika ekiri ku kitebe kyabwe ekikulu ekiri mu New York kisooka kwekebejja ebiwandiikiddwa okulaba obanga bituufu era nti bituukana n’olulimi olukozesebwa mu kiseera kino. *\nOluvannyuma Ekitongole Ekikola ku by’Okuwandiika kiweereza ebiba biwandiikiddwa eri abavvuunuzi okwetooloola ensi, ng’abasinga obungi babeera mu bitundu olulimi lwe bavvuunula gye lwogerwa. Era abasinga obungi ku bo olulimi lwe bavvuunulamu lwe baba bakuze boogera. Balina okuba nga bategeera bulungi Olungereza n’olulimi lwe bagenda okuvvuunulamu.\nMu kipande kino tugenda kukozesa ekyokulabirako ky’abo abavvuunula magazini ya Zuukuka! ey’Olusipeyini\nAbavvuunuzi bafuna eby’okuvvuunula ebiba mu Lungereza okuva ku kitebe ekikulu eky’Abajulirwa ba Yakuwa mu Amerika\nBuli omu ku ttiimu asooka n’abisomamu n’abyekenneenya\nNga tebannatandika kuvvuunula, batuula wamu ne babikubaganyaako ebirowoozo\nAbavvuunuzi bakakasa nti ebyo bye bavvuunudde bitegeerekeka bulungi era nti amakulu tegakyuse\nBwe balaba nga buli kimu kiteredde, babiweereza ku matabi ag’enjawulo okukubibwa mu kyapa\nAbantu okwetooloola ensi baganyulwa mu magezi agali mu Bayibuli mu nnimi zaabwe\nAbavvuunuzi bakola batya omulimu gwabwe?\nGeraint, omuvvuunuzi abeera mu Bungereza agamba nti: “Tukolera wamu nga ttiimu. N’olwekyo kikulu okukolagana obulungi. Tukolera wamu mu kunoonya engeri gye tuyinza okuvvuunulamu ebintu ebitali byangu kuvvuunula. Tetutunuulira bigambo kinnakimu, wabula tutunuulira ebigambo byonna awamu. Tulowooza nnyo ku makulu g’ebyo bye tuba tugenda okuvvuunula era tukuumira mu birowoozo abantu be tuvvuunulira.”\nKigendererwa ki kye muba nakyo nga muvvuunula?\n“Tuba twagala oyo anaasoma bye tuba tuvvuunudde alowooze nti byasooka kuwandiikibwa mu lulimi lwe, so si nti byavvuunulwa buvvuunulwa. Ekyo okusobola okukituukako, tufuba okuwandiika mu ngeri abantu aboogera olulimi olwo gye boogeramu. Ekyo kireetera omuntu okunyumirwa ennyo okusoma ebitabo byaffe.”\nMiganyulo ki egiri mu kuba nti abavvuunuzi babeera mu bitundu olulimi lwe bavvuunula gye lwogerwa?\n“Okuba mu bantu aboogera olulimi lwe tuvvuunula kituyamba okuvvuunula mu ngeri gye basobola okutegeera obulungi. Kitusobozesa buli lunaku okuwulira abantu nga boogera olulimi olwo. Era tuba tusobola okubuuza abantu obanga bategeera bulungi ebigambo ebimu bye tuba twagala okukozesa. Ekyo kituyamba okuggyayo obulungi amakulu agaba mu Lungereza.”\nOmulimu gwammwe gutegekeddwa gutya?\n“Abavvuunuzi bakolera wamu nga ttiimu. Buli omu ku ttiimu asooka n’asoma ebyo ebiba bigenda okuvvuunulwa asobole okubitegeera obulungi, era asobola okutegeera engeri gye bisengekeddwamu, n’okumanya baani be babiwandiikidde. Bwe tuba tusomamu twebuuza: ‘Bye tugenda okuvvuunula bikwata ku ki? Nsonga ki enkulu eyogerwako era lwaki eyogerwako? Kiki abawandiisi kye baagala abantu bayige?’ Ekyo kituyamba ng’abavvuunuzi okulowooza ku bintu ebitali bimu ebijja okutuyamba nga tuvvuunula.\n“Oluvannyuma abo abali ku ttiimu basisinkana ne bakubaganya ebirowoozo. Beebuuza: Ddala tutegedde bulungi bye tugenda okuvvuunula? Tuyinza tutya okusengeka ensonga nga bwe zisengekeddwa mu Lungereza? Ekigendererwa kyaffe kiba kya kuyamba omuntu anaasoma ebyo ebivvuunuddwa okukwatibwako mu ngeri y’emu ng’oyo anaasoma Olungereza.”\nAbantu ababa ku ttiimu bakola batya omulimu gwabwe?\n“Tuba twagala omuntu ategeererewo ebyo by’asoma. N’olwekyo, enfunda n’enfunda, tusoma mu ddoboozi eriwulikika buli katundu ke tumala okuvvuunula.\n“Bwe tuba tuvvuunula, omuvvuunuzi asooka n’avvuunula akatundu, ng’abalala ababiri amaaso bagatadde ku kompyuta. Tukebera okulaba nti amakulu tegakyuse. Ate era twetegereza okulaba nti ebivvuunuddwa bivvuunuddwa mu ngeri olulimi gye lwogerwamu, nti ebigambo tebiriimu nsobi, era nti n’amateeka g’olulimi gagobereddwa. Oluvannyuma omu ku ffe asoma akatundu konna mu ddoboozi eriwulikika. Bw’asikattiramu ng’asoma, twebuuza ensonga lwaki asikattidde. Ekitundu kyonna bwe kimala okuvvuunulwa, omu ku ffe akisoma kyonna ng’abalala bawuliriza era nga balaba aweetaaga okutereeza.”\nOgwo nga mulimu gwa maanyi!\n“Yee! Era we tunnyukira, tuba tukooye. N’olwekyo, ebyo bye tuba tuvvuunudde tuddamu okubisomamu enkeera ku makya ng’obwongo tebukooye. Oluvannyuma lw’ekiseera, Ekitongole Ekikola ku by’Okuwandiika kitusindikira enkyukakyuka ze kiba kikoze mu ebyo bye kyasooka okutusindikira. Bwe tumala okuzikola, tuddamu okusoma mu bye tuba twavvuunula ne twongera okutereeza we kyetaagisa.”\nBintu ki ebiba ku kompyuta ebibayamba?\n“Kya lwatu nti kompyuta tezisobola kukola bintu byonna abantu bye bakola. Naye Abajulirwa ba Yakuwa bayiiyizza ebintu ebitali bimu ku kompyuta ebibayamba okwanguyirwa okukukola omulimu gw’okuvvuunula. Ekimu ku byo ye nkuluze mwe tuteeka ebigambo ebitali bimu bye tutera okukozesa. Ekintu ekirala ye programu etusobozesa okukebera ebitabo byonna eby’olulimi lwaffe ebyavvuunulwa emabega ne kituyamba okulaba engeri ebintu ebimu ebizibu gye byavvuunulwamu.”\nOwulira otya bw’olowooza ku mulimu gwe mukola?\n“Omulimu gwe tukola tugutwala ng’ekirabo eri abantu. Era tufuba nnyo okulaba nga tugukola bulungi abantu basobole okunyumirwa bye basoma. Kitusanyusa nnyo buli lwe tulowooza ku ky’okuba nti ekitundu ekimu mu magazini oba ku mukutu gwaffe ogwa Intaneeti kisobola okukwata ku mutima gw’omuntu ne kimuyamba okuba n’obulamu obulungi.”\nOkwetooloola ensi yonna, abantu bukadde na bukadde baganyulwa mu kusoma ebitabo mu lulimi lwabwe ebikubibwa Abajulirwa ba Yakuwa. Amagezi agali mu bitabo by’Abajulirwa ba Yakuwa, mu vidiyo zaabwe, ne ku mukutu gwabwe jw.org, geesigamiziddwa ku Bayibuli. Ekyo kiri kityo kubanga mu Bayibuli, Katonda ow’amazima ayitibwa Yakuwa atugamba okutegeeza abantu mu “buli ggwanga n’ekika n’olulimi” ebimukwatako.—Okubikkulirwa 14:6. *\n^ lup. 4 Ebitabo bisooka kuwandiikibwa mu Lungereza.\n^ lup. 25 Osobola okugenda ku www.jw.org/lg n’olaba ebitabo ne vidiyo mu lulimi lwo ne mu nnimi endala nnyingi.\nOmukutu omutongole ogw’Abajulirwa ba Yakuwa\nMu nnimi ezisukka mu 700\nWuliriza Katonda Obe Mulamu Emirembe Gyonna\nAkatabo akakubibwa Abajulirwa ba Yakuwa\nMu nnimi ezisukka mu 640\nMagazini ekubibwa Abajulirwa ba Yakuwa\nMu nnimi ezisukka mu 250\nMu nnimi ezisukka mu 100\n“Ntawanyizibwa obulwadde. Ng’oggyeeko amagezi omusawo ge yampa, nnaganyulwa nnyo mu magezi agaaweebwa mu magazini ya Zuukuka! ey’olulimi lwange, Olumalagase. Magazini ya Zuukuka! yannyamba okuyiga okufuga obusungu. Era yayogera ne ku ndya ennungi n’okukola dduyiro. * Nnakolera ku magezi agaalimu era kati obulwadde tebukyantawaanya nnyo.”—Ranaivoarisoa, Madagascar.\n“Omusawo ankolako akozesa ebitundu ebifulumira mu magazini ya Zuukuka! ey’Olugujalati okusomesa abantu ku by’obulamu. Nga wayise wiiki ntono oluvannyuma lw’okwogerako eri abaana b’essomero erimu ku bikwata ku kukozesa obubi omwenge n’okukozesa ebiragalalagala, abayizi baagamba nti amagezi agaali mu magazini ya Zuukuka! gaayamba bataata baabwe okulekera awo okwonoonera ssente ku mwenge ne batandika okuzikozesa okuyamba abaana baabwe.”—Janet, Buyindi.\n^ lup. 52 Abawandiika magazini ya Zuukuka! tebalina ndya oba nzijanjaba gye basalirawo bantu. Kiri eri buli muntu okunoonyereza ne yeesalirawo eky’okukola mu nsonga eyo.\nAbawandiisi ba magazini ya Zuukuka! baafuna ebbaluwa okuva eri maama omu mu Angola eyali egamba nti: “Mutabani wange ow’emyaka omunaana yabuza ekkalaamu ze n’asalawo okubba eza banne b’asoma nabo. Oluvannyuma lw’okulaba vidiyo egamba nti Okubba Kibi ey’Olupotugo ku jw.org, yantegeeza kye yakola. Yansaba ŋŋende naye ku ssomero mbeerewo nga yeetondera bayizi banne olw’okubba ekkalaamu zaabwe era ng’ababuulira ensonga lwaki asazeewo okuzibaddiza. Omusomesa we yatukkiriza okulaga ekibiina kyonna vidiyo eyo. Oluvannyuma lw’okugiraba, abaana bangi baagamba nti tebaliddamu kubba.”\nProgramu Etuyamba Okuyiga Ennimi!\nMu 2014, Abajulirwa ba Yakuwa baakola programu ya kompyuta eyitibwa JW Language, ebayamba okuyigiriza Bayibuli abantu aboogera ennimi ezitali zimu. Muno mwe muli abantu aboogera ennimi gamba ng’Olubengali, Olukyayina, Olungereza, Olufalansa, Olugirimaani, Oluhindi, Oluyindonesiya, Oluyitale, Olujapaani, Olukoleya, Olumyanima, Olupotugo, Olulasa, Olusipeyini, Oluswayiri, Olutagalogu, Olutaayi, n’Olutuluuki. Okumanya ebisingawo genda ku jw.org onoonye JW Language.


NAYE LWAKI! Bobi Wine abotodde ebyama ku Nubian Li ne Eddie Mutwe, Gavumenti eri mu kutya, alangiridde ekiddako mu bukambwe - Galaxy FM 100.2 NAYE LWAKI! Bobi Wine abotodde ebyama ku Nubian Li ne Eddie Mutwe, Gavumenti eri mu kutya, alangiridde ekiddako mu bukambwe - Galaxy FM 100.2\nNAYE LWAKI! Bobi Wine abotodde ebyama ku Nubian Li ne Eddie Mutwe, Gavumenti eri mu kutya, alangiridde ekiddako mu bukambwe\nPulezidenti w’ekibiina ki National Unity Platform (NUP) Robert Kyagulanyi Ssentamu atabukidde ekitongole ky’amakkomera okwenyigira mu kutyoboola eddembe ly’obuntu.\nKyagulanyi agamba nti kimenya amateeka okusindikiriza omuntu yenna okusalako enviri ng’asindikiriziddwa, nga bwe kyakoleddwa ku Edward Ssebufu amanyikiddwa nga Eddie Mutwe, omuyimbi Bukeni Ali amanyikiddwa nga Nubian Li nga bali mu kkomera gye basindikibwa ku misango gy’okusangibwa n’ebintu by’amaggye mu ngeri amenya amateeka.\nKyagulanyi bw’abadde ayogerako eri bannamawulire mu makaage e Magere mu Tawuni Kanso y’e Kasangati mu disitulikiti y’e Wakiso, ajjukiza abakulu mu kitongole ky’amakkomera nti okusalako omuntu yenna enviri ku buwaze, kimenya amateeka era abaakikoze balina okweddako.\nAgamba nti Nubian ne Eddy Mutwe baakwatibwa n’abantu ab’enjawulo kyokka bo okusalwako enviri zaabwe, bikolwa ebityoboola eddembe ly’obuntu.


Engero za Baibuli: Omusota ogw’Ekikomo - Omukutu Omutongole ogw’Abajulirwa ba Yakuwa ku Internet\nOGWO gulabika ng’omusota ogwa ddala ogwezingiridde ku mpagi? Si gwa ddala. Omusota ogwo gukoleddwa mu kikomo. Yakuwa yagamba Musa okuguwanika ku mpagi abantu basobole okugutunulako basigale nga balamu. Naye egyo emisota emirala egiri wansi, gya ddala. Gibozze abantu ne balwala. Omanyi lwaki?\nLwakuba Abaisiraeri boogedde bubi ku Katonda ne ku Musa. Beemulugunya: ‘Mwatuggira ki mu Misiri okutuleeta okuﬁira mu ddungu lino? Wano tewali kya kulya wadde amazzi. Era twetamiddwa okulya mmaanu.’\nNaye mmaanu mmere nnungi. Yakuwa agibawadde mu ngeri ey’ekyamagero. Era abawadde amazzi mu ngeri y’ekyamagero. Naye abantu tebasiima ngeri Katonda gy’abalabiriddemu. N’olwekyo Yakuwa asindise emisota gino egy’obusagwa okubonereza Abaisiraeri. Emisota gibabojja era bangi ku bo bafa.\nOluvannyuma abantu bajja eri Musa ne bagamba: ‘Twonoonye, kubanga twogedde bubi ku Yakuwa naawe. Kati saba Yakuwa aggyewo emisota gino.’\nAwo Musa asabira abantu. Era Yakuwa agamba Musa okukola omusota guno ogw’ekikomo. Amugamba okuguwanika ku mpagi, era nti buli muntu aba abojjeddwa omusota agutunuleko. Musa akola Katonda ky’amugamba. Era abantu abaabojjebwa batunuulira omusota ogw’ekikomo ne bawona.\nWaliwo kye tuyigira ku kino. Ffenna, mu ngeri emu, tulinga Abaisiraeri abo abaabojjebwa emisota egyo. Ffenna tuli mu mbeera ey’okufa. Weetegereze ebikwetoolodde, era ojja kulaba nti abantu bakula ne bakaddiwa, balwala era ne bafa. Kino kiri kityo kubanga omusajja n’omukazi abaasooka, Adamu ne Kaawa, baajeemera Yakuwa, ate ffenna tuli baana baabwe. Naye Yakuwa atukoledde enteekateeka tusobole okuba abalamu emirembe gyonna.\nYakuwa yatuma Omwana we, Yesu Kristo, ku nsi. Yesu yawanikibwa ku muti, kubanga abantu bangi baalowooza nti yali mubi. Naye Yakuwa yatuwa Yesu okutulokola. Singa tumwesiga, ne tumugoberera, tujja kufuna obulamu obutaggwaawo. Naye kino tujja kukiyigako oluvannyuma.\nOkubala 21:4-9; Yokaana 3:14, 15.\nMu kifaananyi, kiki ekizingiriddwa ku mpagi, era lwaki Yakuwa agamba Musa okukissaawo?\nAbantu balaga batya nti tebasiimye ebyo byonna Yakuwa by’abakoledde?\nKiki abantu kye basaba Musa okukola oluvannyuma lwa Yakuwa okubabonereza ng’abasindikira emisota?\nLwaki Yakuwa agamba Musa okukola omusota ogw’ekikomo?\nKya kuyiga ki kye tufuna mu lugero luno?\nSoma Okubala 21:4-9.\nKulabula ki kwe tufuna bwe tumanya nti Abaisiraeri beemulugunyiza enteekateeka za Yakuwa? (Kubal. 21:5, 6; Bar. 2:4)\nMu byasa ebyaddirira, Abaisiraeri baakozesa batya omusota ogw’ekikomo, era kiki Kabaka Keezeekiya kye yakolawo? (Kubal. 21:9; 2 Bassek. 18:1-4)\nSoma Yokaana 3:14, 15.\nOkussa omusota ogw’ekikomo ku mpagi, kyali kisonga kitya ku kuwanikibwa kwa Yesu Kristo? (Bag. 3:13; 1 Peet. 2:24)


Bukedde Online - Besigye tajja kukkiriza binaava mu kulonda\nBesigye tajja kukkiriza binaava mu kulonda\nAbantu bange bangi bakwatiddwa - Besigye\nAdded 18th February 2011\nBino yabyogeredde ku kyalo Rwakabengo e Kanungu amangu ddala nga yaakamala okulonda era nga yawerekeddwako mukyalawe Winnie Byanyima.\nBesigye yagambye nti abantu beyabadde ataddewo okukuuma obululu bwe nâ€™okwetegereza ebigenda mu maaso mu bitundu nga Kyankwanzi, Ruhaama, Mbale Isingiro nâ€™awala\nBesigye yagambye nti abantu beyabadde ataddewo okukuuma obululu bwe nâ€™okwetegereza ebigenda mu maaso mu bitundu nga Kyankwanzi, Ruhaama, Mbale Isingiro nâ€™awalala baabakutte nebabaggalira okubalemesa okukuuma obululubwe.\nYagambye nti okusinziira ku bikolwa bino tayinza kukakasa bivudde mu kulonda kuba kino kiraga nti yamaze dda okubbibwa. Yalagidde nti abantu be abaakwatiddwa nebwebanateebwa oluvannyuma tebassa emikono ku bivudde mu kulonda kuba bino bijja kuba bikyamu.\nYayongeddeko nti abawagizibe bangi amannya gaabwe tegasangiddwa ku nkalala za balonzi ate abalala baabakoledde akakodyo nebakyusa ebifo webeewandiisiriza nga bakira batuukawo nga babategeeza nga bwebatabalina mu nkalala zâ€™akakiiko ka kulonda.\nYawadde ekyokulabirako nti ye yabadde wakulondera mu kisaawe mu kibuga kye Kanungu kyokka erinnya lye talisanze ku lukalala nâ€™atambula nâ€™alisanga awalonderwa awayitibwa Rwakabengo.


Bukedde Online - Akeediimo k’abalamuzi kayingidde wiiki eyookubiri\nYiino ensasula empya abalamuzi gye baagala...\nAKEEDIIMO k’Abalamuzi n’abakozi abalala ab’ekitongole ekiramuzi kayingidde wiiki eyookubiri okuva lwe kaatandise ku Lwokutaano, abalamuzi bwe baagaanyi okulinnya mu kkooti okuwulira n’okusala emisango nga beemulugunya ku nsasula embi.\nGodfrey Kaweesa, pulezidenti wa Uganda Judicial Officers Association (UJOA) ng'asisinkanye aba Public Service okuteesa mu misaala gy'abalamuzi\nAbalamuzi n’abakozi b’ekitongole ekiramuzi abasoba mu 400 baatandise akeediimo ku Lwokutaano oluvannyuma lwa nsalesale ow’ennaku 30 gwe baawa Gavumenti okubongeza omusaala n’ensako okuggwaako ku Lwokusatu lwa wiiki ewedde.\nNsalesale abalamuzi n’abakozi b’ekitongole ekiramuzi ekya Uganda Judicial Officers Association (UJOA) gwe baawa yatandise July 24, 2017 nga yaweddeko August 23, 2017 nga tewali kikoleddwaawo ku bye baasaba Gavumenti okukola.\nUJOA ky’ekibiina omwegattira abalamuzi okuviira ddala mu ba kkooti ey’oku ntikko okutuuka ku balamuzi ab’eddaala erisooka n’abakozi ba kkooti abalala.\nBaasalawo nti ky’ekiseera nabo Gavumenti okutunula mu nsasula yaabwe kubanga mbi nnyo era eswaza.\nAbalamuzi okwediima kuddiridde abawaabi b’emisango gya Gavumenti okussa wansi ebikola okumala wiiki nnamba okuva nga July 10 okutuuka July 17,2017 okutuusa Gavumenti lwe yakkiriza okulinnyisa emisaala gyabwe ng’abadde asembayo okufuna omusaala omutono ogwa 550,000/- waakufuna 3,500,000/- buli mwezi.\nWaali waakayita wiiki emu yokka ng’abawaabi b’emisango gya Gavumenti bakkirizza okudda ku mirimu, ate abalamuzi ne basitula enkundi nga bagamba nti ky’ekiseera nabo Gavumenti okutunula mu nsasula yaabwe.\nMinisita w’Ebyamateeka, Maj. Gen Kahinda Otafiire yategeezezza nti enteeseganya zigenda mu maaso okulaba nti abalamuzi badda ku mirimu gyabwe.\nAkeedimo k’Abalamuzi kaatandikiddewo okuluma ng’abeekitongole ky’amakomero baatageezezza nti baakonkomadde n’abasibe abasoba mu 1,500 be baabadde batutte mu kkooti ez’enjawulo ku Lwokutaano okweyimirirwa n’abalala okusalirwa ebibonerezo.


Okufaananako abakazi abalala, Queen Florence agamba akooye eby’okumukwabula kati ayagala bufumbo.\nOMUYIMBI Queen Florence eby’okuyimba abivuddeko. Akoze ekibiina ky’abanywi b’omwenge nga kati bakola gwa ‘kuggala bbaala’ z’omu Kampala gye basula nga banywa.\nQueen Florence ng’amannya ge amatuufu ye Florence Nakamyuka bukya akomawo okuva e Malaysia gye yafunira ebizibu, azze awulikika kitono.\nAmaze ebbanga nga talabikako ku siteegi yadde mu bivvulu okuyimba ekivuddeko abawagizi be okwebuuza gye yabulira n’ekyamutuukako.\nQueen Florence ne Faridah Ndausi nga batiguka n’omwenge.\nOmukyala ono gwe twasanze ku Calendar Hotel e Makindye yagambye nti okuyimba takyakutwala nga mulimu mukulu ogumubeezaawo, ayimba lw’ayagadde okukuuma ekitone kye. ‘‘Okuyimba kati nkutambuliza ku sipiidi yange sikyali mu byakuvuganya.\nNnyimba lwe njagadde kubanga kino kitone kyange. Ebyo ebya puleesa nabikoowa mbirekedde bato bange nga Rema Namakula ne Winnie Nwagi abakyanoonya erinnya ne ssente’’.\nOlaba, Catherine Kusaasira, Sophie Nantongo n’abalala abaatusangawo nabo bakuze, Chance Nalubega gwe twatobanga naye takyabiriko, Mariam Ndagire atambulira ku sipiidi ye ate olwo nze? Kati bw’ompa obukadde 20 mbuteeke mu kuyimba waakiri nzimbamu emizigo gy’abapangisa.\nQueen Florence (wakati) nga bamutereeza ekitambaala.\nNdaba ne myuziki w’ennaku zino takyalimu ssente ng’okufunamu olina kuteekamu ssente nnyingi, amaanyi n’okuyiiya so nga luli oyiiya n’okola ennyimba nga gw’oziguzizza ebisigadde y’abikola nga okulutumbula abantu balumanye.\nYawadde ekyokulabirako nti mu 2004, olutambi lwe olwa ‘Kibalu¬ma’ yaluguza omugenzi Kasiwukira ku bukadde 15 kyokka nga nali ntaddemu obukadde 2 bwokka ekitakyasoboka kati.\nOMUSAJJA AMPA BULI KYETAAGO\nBwe yabuuziddwa ky’akola okweyimirizaawo ne famire ye yazzeemu nti, ‘‘nnina omwami, Emma Banks Egulwa andabirira n’okukola ku byetaago byange ate ndi mukyala mulimi nnina ffaamu e Ddundu okumpi n’e Nakasajja ku lw’e Gayaza.\nNafunye n’ekifo e Ntinda era omwezi ogujja hhenda kuggulawo edduuka gaggadde (supermarket) ng’emu ku bizinensi zange.\nJB Brown ne mukyala we nabo baayingidde ekibiina.\nOBULAMU BWE MU KUYIMBA\nAgamba kuva buto ng’ayimba kyokka okwa ssente yakutandika mu 2000. Yasooka kuyimba n’omugenzi Irene Nakitto. Oluvannyuma yeegatta ku Golden Production omwali: Silver Kyagulanyi, Chris Wajaddi n’abalala.\nMu 2002 yakola bandi n’agituuma ‘Princess bandi’ nga mu¬limu abayimbi okuli: Sylivia Namugenyi, Spark Ssebabi, Frank Nkubi, omugenzi Nantabaazi n’abalala.\nMu 2007 nga bandi esasise, yagenda mu maaso n’okuyimba yekka okutuusa kati. Mu kiseera kino yazzeemu oluyimba lwa ‘Abakwabuzi Remix ne Snop’. Alina n’olulala ‘Ndi ku kyokya’.\nEzimu ku nnyimba ezaamutunda kuliko: Kibaluma, Nazza gwa ki, Noonya mw’abo, Abasajja abakwabuzi, Omulenzi wange naawe, Jeniffer, Kangunywe, Onkyayidde Mu maanyi, Njagala akwagala n’endala.\nAKOZE EKIBIINA KY’ABATAMIIVU\nQueen Florence agamba nti ekimu ku bimuwa essanyu kwe kunywa bbiya n’okudigida era wano we yasinziira okukola ekibiina ky’abadigize ng’abasingamu batamiivu abasula mu bbaala z’omu Kampala n’ebitundu ebiriraanyewo nga batiguka n’okuziggala.\nMu kusooka twasisinkananga mu bbaala buli muntu ng’agenzeeyo ku lulwe okutuusa lwe naleeta ekirowoozo ky’okwegatta tusanyukire wamu bwe tutyo ne tukola ‘Team No Stress New Style’ bayite ab’enkuba empya.\nPhoebe Nassolo, Queen Florence, Faridah Ndausi nga bazina ne Maddox. Baali ku Auto Spa e Munyonyo.\nABALALA ABALI MU KIBIINA\nMu kibiina kino mulimu bassereebu abalala okuli: Grace Ssekamatte, Faridah Ndawusi, omugagga J. Brown ne mukyala we Cathy, Prossy Mangereza ne bba Ronny, Ssenga Kulanama, Yudaya Nalukwago, Ruth Namayirira, Busy Kid, Niffa Selector, Maggie, Charles, Richard, Harima, Yvoni, Jackie n’abalala.\nOno yawagiddwa Ssekamatte eyagambye nti “ Obulamu bwa kiseera ate mu nsi olondamu bulonzi ky’oyagala”.\nWabula Queen Florence agamba nti ng’oggyeeko abantu okubalabira mu kifaananyi ky’abatamiivu n’okudigida, mu kibiina kino bagasseeko okukola ebintu ebirala ebibazimba okulaba nga bammemba baganyulwamu.\nEKIBIINA KIWOLA SSENTE\nGye buvuddeko twatandikawo enkola ya SACCO (okutereka n’okwewola ssente), tweyamba mu bizibu n’essanyu. Okugeza ssinga mmemba afiirwa oba abeera n’omukolo ogw’essanyu ng’embaga.\nWano we yasinzidde okugamba nti okuba mmemba ng’ekimu ku bisaanyizo olina okuba ng’olinawo ku ssente yadde nga toli mugagga.\nBbaala ze batera okunyweramu kuliko: Auto Spa Munyonyo, Mangere (Salama Road), Fif’s e Makindye, Obligato n’olumu bagendako mu Guvnor.\nWiiki ewedde yeewuunyisizza abantu bwe yatadde obubaka ku mukutu gwe ogwa ‘Facebook’ nga yeebaza omwagalwa we Emma Bank’s Egulwa okukyala ewa ssenga we e Sseguku okutuukiriza ogumu ku mitendera gy’okufuna obufumbo era agamba okwanjula kwa November omwaka guno.\nAboogera boogere naye nze tebasobola kunzigya ku mulamwa. Nze n’omwagalwa wange twetegeera era tumaze ebbanga nga twagalana kati omukwano gwaffe njagala tugutwale ku ddaala eddala era musuubiza okumuzaalira abalongo.\nMmotoka y’ekika kya Harrier gye baawadde Queen Florence.\nOMUSAJJA WANGE MUMUVEEKO\nAlina abaana basatu nga bonna balenzi kyokka tekuli wa Egulwa. Wabula yagaanyi okulaga ekifaananyi ky’omusajja we ng’agamba okumuteeka mu mawulire kigenda kumumalako emirembe.\nOkwawukanako n’abasajja abalala abalinda okwanjula oba embaga okugabira abaagalwa baabwe ebirabo, Queen Florence omusajja we yamuwedde mmo¬toka ekika kya Harrier nnamba UAU 425F mw’aliira obulamu.\nNANGE MPISE MU TTANUULU\nQueen Florence agamba nti naye azze ayita mu bizibu omuli n’okusibwa mu kkomera. Bwe baamuyoola mu kikwekweto e Malaysia mu January 2014, abawagizi be baalowooza nti y’enkomerero y’obulamu bwe.\nWabula agamba nti ye teyatya nnyo kubanga guno omulundi gwali gwakusatu nga bamusiba mu nsi ez’enjawulo. Baasooka kumusibira Kenya, Uganda n’e Malaysia. Wabula eno kyampitirirako olw’ebbanga eddene lye namalayo.\nYadde abantu abamu bagamba nti e Malaysia bankwatira mu kikwekweto ky’abakazi abeetunda, si kituufu bankwata lwa butaba na biwandiiko binzikiriza kubeera mu ggwanga eryo.


Bukedde Online - 40 basimattusse akabenje ka bbaasi ku lw'e Mityana\nAbasuubuzi beekokkodde okufunzibwa kwa Namirembe...\nSsemaka asaze mukazi we obulago lwa ssimu...\nAdded 3rd October 2019\nAbasaabaze nga bava mu bbaasi ya Link eyagudde mu luwonko.\nABANTU abasukka mu 40 baddusiddwa mu ddwaaliro nga biwala ttaka, oluvannyuma lw’okufuna ebisago eby’amaanyi, mu kabenje ka bbaasi ku luguudo lw’e Mityana.\nMu kabenje kano, bbaasi ya kkampuni ya Link nnamba UBF 869 R ebadde eva e Kasese ng’eda Kampala eremeredde omugoba waayo n’eva ku kkubo n’egwa mu luwonko ne yeefuula.\nAkabenje kaaguddewo nga bukya ku kyalo Buwalula, ekiri mu gombolola y’e Malangala mu disitulikiti y’e Mityana kuluguudo oluva e Mityana okudda e Kampala.\nAbadduukirize bagambye nti bawulidde bbaasi egwa era bagenze okutuukawo nga balaba abantu balaajana, kwekukubira poliisi eyatutte kabangali yaayo n’ebasomba ng’ebatwala mu malwaliro agaliraanyewo.\n“Twakubidde poliisi eje naye ffe abasoose twabuliddwa ekyokukola kubanga embeera yabadde mbi nnyo. Abantu baabadde bamenyesemenyese nga tetuyina bwe tubatwala, naye oluvannyuma bayambiddwa,” bwatyo Cecilia Namwogezi bwe yagambye.\n“Wabaddewo aba bodaboda abegoba nga bayisa baasi nayo nga bw’ebayisa. Bwe baatuuse wano, owa bbaasi yayagadde okuwungula aleme kubakoona bbaasi kwekumulemerera n’egwa mu kikko,” bwatyo Banabas Musingo, omu ku baabadde mu baasi eno bwe yagambye.\nMu bafunye ebisago mwabadde abakyala ababadde n’abaana babwe kyokka baana bangi bafunye ebiago ebya maanyi.\nMu kino kino wenyini wiiki ewedde wagwayo akabenje, motoka etaategeerekeka bwe yakoona omuntu n’emubetenta. Omuntu ono teyamanyika era ebitundu by’omubiri gwe byapakirwa mu kkutiya okubitwala mu ggwanika lye ddwaaliro e Mityana.


Bukedde Online - Ebintu 10 omuyizi by’afuna mu kusoma obutabo\nEbintu 10 omuyizi by’afuna mu kusoma obutabo\nMinisita Nantaba attottodde bwe yasimattuse...\nOwa S.4 akwatiddwa lwa kubba bigezo\nOMUYIZI okuganyulwa mu kusoma n’asobola okweyimirizaawo n’okutetenkanya obulungi mu biseera eby’omu maaso alina okuba ng’anyumirwa okusoma obutabo.\nAbayizi ba Kitante Primary School nga basoma obutabo.\nNoolwensonga eno omukulu w’essomero lya Kitante Primary School, Jane Semugooma buli mwaka ategekayo wiiki y’okusoma obutabo era yabaddeyo wiiki ewedde ku ssomero nga batambulira ku mulamwa ogugamba “Reading culture for transformation” ekivvuunulwa nti empisa ey’okusoma obutabo olw’okuleetawo enkyukakyuka.\nBernard Egesa, omumyuka w’omukulu w’essomero era akulira ebyenjigiriza ku ssomero yagambye nti baalabawo eddibu mu bayizi obutamanya kusoma bwino ate nga kikosa ne bye basoma mu bibiina. Abayizi baali beetaaga okuzimba enkola y’okusoma bwino mu bo, eno y’ensonga enkulu n’okuyamba abayizi okukuza ebitone.\nAkulira essomo ly’Olungereza ku ssomero, Sarah Bisuula ne Gertrude Mwanja baalaze omugaso gw’omuyizi okwekubiriza okusoma obutabo nga mulimu; Kiyamba abayizi okwanguyirwa okusoma ebitabo byabwe ate nga babitegeera bulungi.\nOkusoma obutabo bw’engero kiyamba okubangula obwongo bw’omwana kubanga abeera abukozesa. Kiyamba okumalawo obukoowu.\nOkugeza ayinza okuba nga’akooye omusomesa okusoma akatabo ne kimukkakkanya. Kiyamba okuyizi okwongera ku kumanya kwe.\nAmanya ebintu bwe bikolebwa n’okumanya gye bisangibwa. Kiyamba omuyizi okwongera ku muwendo gw’ebigambo by’amanyi.\nOmuyizi anyumirwa okusoma obutabo kimuyamba okuba omutetenkanya.\nOmuyizi ayiga okwefumiitiriza ku bintu by’asoma ekimuyamba ng’akuze. Ayiga okuwandiika ng’asinziira ku butabo bw’asoma.\nBayiga empisa nga basinziira ku bugero bwe basomye. Kye kimu ku bimalawo ekiwubaalo n’okusanyusa omuntu.\nAmateeka g’ekitanda ky’abafumbo: ‘Tokkirizibwa kuzazikamu mwana...’